Narva LV serverite klastrisüsteemi ja andmemassiivi lahenduse ostmise avatud hankemenetlus  

_______2015.
	Narva Linnakantselei (edaspidi nimetatud Ostja ja/või Pool), registrikood 75008485, mida esindab linnasekretär Ants Liimets, kes tegutseb põhimääruse alusel , ning ________________________ , mida esindab_________________ alusel  ______________ , (edaspidi nimetatud Müüja ja/või Pool),


sõlmisid lepingu alljärgnevas:
1. Üldtingimused
1.1. Lepingu aluseks on Ostja poolt korraldatud riigihange „Narva LV serverite klastrisüsteemi ja andmemassiivi lahenduse ostmise avatud hankemenetlus ”  (viitenumber ),  ja müüja esitatud ning edukaks tunnistatud pakkumus  Narva Linnavalitsuse  korraldus nr. ___________________ .
1.2. Seadmete tehniline kirjeldus ja koosseis on toodud riigihanke hankedokumentides ja müüja poolt esitatud pakkumuses.
1.3. Müüja kinnitab, et lepingu järgi üleantavad seadmed on uued, varem kasutamata, kaetud tootja hooldustingimustega ning täieliku tootjapoolse garantiiga.
1.4. Müüja kinnitab, et lepingu järgi üleantavatele seadmetele ja litsentsidele ei ole kolmandatel isikutel mingeid õigusi ning kolmandatel isikutel ei ole ka alust selliste õiguste taotlemiseks.

2. Lepingu hind ja maksetingimused
2.1. Lepingu (kauba) hind ilma käibemaksuta on ________ eurot,  koos käibemaksuga ________ eurot.
2.2. Hind sisaldab:
2.2.1. kõiki seadusega ettenähtud maksusid ja makseid;
2.2.2. kõiki kauba tarne sihtkohta toimetamise,  üleandmisega seotud kulusid;
2.3. Ostja tasub seadmete eest pärast seadmete vastuvõtmist ja üleandmise-vastuvõtmise akti allkirjastamist müüja arve alusel  14 päeva jooksul arve saamisest.

3. Seadmete üleandmise tingimused
3.1. Müüja kohustub lepingu objektiks olevad seadmed ostjale üle andma hiljemalt 2 (kahe) kuu jooksul pärast lepingu sõlmimist ja ostja kohustub seadmed vastu võtma. Koos seadmetega annab müüja ostjale üle seadmete juurde kuuluva dokumentatsiooni (tehnilise dokumentatsiooni, seadmete garantiitõendid, tarkvara litsentsid), lisaseadmed ja ettenähtud kulutarvikud.
3.2. Üleandmise all mõeldakse müüja poolt seadmete toimetamist Narva Linnavalitsuse serveriruumi, aadressile Peetri plats 5, Narva, paigaldamist, installeerimist, töökorras oleku testimist ja esmast väljaõpet seadmete kasutajatele. Üleandmine vormistatakse poolte poolt allkirjastatud üleandmise ja vastuvõtmise aktiga.
3.3. Seadmed antakse üle vastavalt müüja pakkumusele. Garantiiaja jooksul esitab ostja müüjale pretensiooni seadmete tehnilistele nõuetele mittevastavuse ilmnemise korral  10 päeva jooksul mittevastavuse ilmnemisest.
3.4. Seadmete juhusliku hävimise või kahjustumise riisiko läheb müüjalt ostjale üle pärast seadmete valduse üleandmist.
3.5. Seadmete omandiõigus läheb müüjalt ostjale üle pärast seadmete üleandmisevastuvõtmise akti allkirjastamist ja maksumuse täielikku tasumist ostja poolt.

4. Seadmete kvaliteet ja vastavus lepingu tingimustele
4.1. Üleantavate seadmete kvaliteet vastab valmistajatehase poolt esitatud standarditele, hankedokumentide tehnilistele tingimustele ning kvaliteedinõuetele.
4.2. Lepingus käsitlevad pooled mõistet "seadme mittekvaliteetsus" järgmises tähenduses: seade ei vasta kvaliteedisertifikaadile, hankedokumentide tehnilistele tingimustele või mõnele muule poolte vahel kokku lepitud seadme kvaliteeti tõendavale dokumendile.
4.3. Juhul, kui ostja avastab seadme mittekvaliteetsuse, teatab ta sellest koheselt müüjale ja taotleb müüja esindaja kohalekutsumist. Teatamine peab toimuma lepingu punktis 3.3. ettenähtud tähtaja jooksul. Müüja esindaja juuresolekul koostatakse kahepoolne akt seadme puuduste kohta. Juhul, kui müüja oma esindajat määratud tähtajaks kohale ei saada või väljakutsele ei reageeri, koostab ostja ühepoolse akti, mis on pretensiooni esitamise aluseks. Vaidluse korral tehakse seadmete mittekvaliteetsus kindlaks erapooletu eksperdi poolt. Viimasel juhul kannab ekspertiisikulud pool, kelle kahjuks ekspert otsustab.
4.4. Mittekvaliteetse seadme üleandmisel on müüja kohustatud ostja nõudmisel viima seadme vastavusse kvaliteedinõuetega või vahetama mittekvaliteetse seadme oma kulul ümber vastava kvaliteediga seadme vastu pärast vastavasisulise põhjendatud ostjapoolse kirjaliku taotluse esitamist poolte vahel kokkulepitava ajajooksul. Müüja poolt ettenähtud kohustuste täitmisega viivitamisel rakendatakse lepingu 5.1. punkti sätteid.
4.5. Ostja poolt punktis 4.4. ettenähtud nõude esitamine ei võta temalt õigust lõpetada leping ühepoolselt ennetähtaegselt ja nõuda sisse tekitatud kahju ning leppetrahv summas, mis moodustab 10 (kümme) % seadme maksumusest tingimusel, et müüja viivitab seadme kvaliteedi parandamise või ümbervahetamisega kauem kui lepitud kokku punkti  4.4. alusel.

5. Poolte vastutus lepingu rikkumisel
5.1. Lepingust tulenevate kohustuste täitmisega viivitamise korral on poolel õigus nõuda viivitavalt teiselt poolelt viivist või leppetrahvi 0,1% päevas tähtaegselt tasumata summast või mittekohaselt üleantud või üleandmata või vastuvõtmata jäetud seadmete maksumusest iga viivitatud päeva eest. Ostjal on õigus seadmete eest tasumise1 vähendada tasu leppetrahvi summa võrra.
5.2. Juhul, kui müüja ei anna seadmeid üle või ostja keeldub neid ilma mõjuvate põhjusteta vastu võtmast enam kui 30 (kolmekümne) kalendripäeva jooksul arvates punktis 3.1. määratud tähtaja möödumisest, on pooltel õigus ühepoolselt ennetähtaegselt leping lõpetada ja nõuda lepingut rikkunud poolelt leppetrahvi tasumist, mis on 10 (kümme) % seadmete maksumusest.
5.3. Kui müüja viivituse põhjustab seadmete tootja viivitus, peab müüja esitama ostjale asjakohase kirjaliku põhjenduse ja müüjal on õigus taotleda mõistlikku ajapikendust oma kohustuste täitmiseks.

6. Garantii
6.1. Müüja annab seadmetele ja seadmete kõikidele komponentidele alates seadmete üleandmisest (seadmed paigaldatud, häälestatud, väljaõpe läbi viidud ja ostja poolt üleandmise akt allkirjastatud) vähemalt 3 (kolme) -aastase kohapealse tootjagarantii ning tagab tugiteenuse.
6.2. Garantiiajal reageerib müüja veateatele hiljemalt järgmisel tööpäeval ja teostab seadmete tõrkuvate komponentide kohapealse vahetamise ülejärgmisel tööpäeval alates tõrkest teavitamisest.
6.3. Garantiiajal kohustub müüja vastavalt ostja nõudmisele tasuta parandama või ümber vahetama mittekvaliteetse seadmed/seadmete detailid, kui müüja ei tõenda, et puudused tekkisid seadmete ekspluatatsiooni või säilitamise eeskirja rikkumise tulemusena.
6.4. Seadmete garantiitöid ja tugiteenust teostab Eestis asuv tootja esindus või antud seadmete toeteenuste osutamise õigust omav Eestis asuv tootja partner ( tel. _________ , e-post:  _______________ ).
6.5. Garantiiaeg pikeneb automaatselt ajavahemiku võrra, mil seadmete töö oli häiritud (alates veateate saatmises kuni seadme töökorda viimiseni või asendamiseni).

7. Vääramatu jõud
7.1. Lepingust tulenevate kohustuste mittetäitmist või mittenõuetekohast täitmist ei loeta lepingu rikkumiseks, kui selle põhjuseks olid asjaolud, mille saabumist pooled lepingu sõlmimisel ei näinud ette ega võinud ette näha (vääramatu jõud).
7.2. Pool, kelle tegevus lepingujärgsete kohustuste täitmisel on takistatud vääramatu jõu asjaolude tõttu, on kohustatud sellest koheselt teatama teisele poolele.

8. Pooltevahelised teated ja kontaktisikud
8.1. Lepinguga seotud teated ja pretensioonid tuleb esitada kirjalikult, taasesitamist võimaldavas vormis poolte lepingus märgitud aadressidele.
8.2. Ostja kontaktisik on ____________________ , tel. __________ , e-post: _________________
8.3. Müüja kontaktisik on ____________________ , tel. __________ , e-post: _________________




9. Lepingu muutmine ja lõpetamine
9.1. Lepingut võib muuta poolte kirjalikul kokkuleppel. Muudatused jõustuvad pärast allakirjutamist mõlema poole poolt või poolte poolt määratud tähtajal. Kirjaliku vormi mittejärgimisel on muudatused tühised.
9.2. Lepingut võib lõpetada ennetähtaegselt poolte kokkuleppel. Üks pool võib lõpetada lepingu ühepoolselt ennetähtaegselt seaduses ja lepingus ettenähtud juhtudel.

10. Lõppsätted
10.1. Leping jõustub sõlmimise momendist ja kehtib kuni oma lepinguliste kohustuste täitmiseni mõlema poole poolt.
10.2. Käesoleva lepinguga reguleerimata küsimustes juhinduvad pooled Eesti Vabariigis kehtivatest õigusaktidest.
10.3. Kõik lepingust tulenevad erimeelsused püütakse lahendada läbirääkimiste teel. Juhul, kui läbirääkimised ei anna tulemusi, lahendatakse vaidlused Viru Maakohtu Narva kohtumajas.
10.4. Pooled allkirjastavad lepingu digitaalselt.

Poolte andmed:
	
Narva Linnakantselei
Registrikood : 75008485
Peetri plats 5, 20308, Narva, Eesti

/ allkirjastatud digitaalselt /
Ants Liimets
Linnasekretär

	
………………………………………………………  
Registrikood :
……………………………………………………… 

/ allkirjastatud digitaalselt /
………………………………………………………
………………………………………………………

